2) ТЕХНИЧКЕ КАРАКТЕРИСТИКЕ И ДРУГИ ЕЛЕМЕНТИ ИСПОРУКЕ ГОРИВА

Спецификација потребних количина горива у партији 1 дата је у обрасцу структуре понуђене цене и у моделу уговора који су саставни делови ове јавне набавке.

*Опште напомене*

Предмет јавне набавке која код наручиоца је дата под редним бројем 0003 је набавка горива (евро-дизел и моторни бензин БМБ 95) и препарата за подмазивање за потребе наручиоца у 2023.године. Овај део техничких спецификација се односи на партију 1.

*Начин спровођења контроле квалитета горива*

Горива из партије 1 при сваком преузимању од стране наручиоца морају имати квалитет сходно одредбама Правилника о техничким и другим захтевима за течна горива нафтног порекла („Службени гласник РС“, број 111/2015). У случају сумње у квалитет горива наручилац може тражити од понуђача да се ванредно, од стране овлашћене организације, изврши утврђивање квалитета.

*Место испоруке горива*

Гориво специфицирано у партији 1 се преузима на бензинској станици која се налази на подручју општине Босилеград. Преузимање се врши у зависности од потреба наручиоца, сукцесивно током целе 2023.године, радним даном у времену од 07,00 до 17,00 часова.

Понуђач је у обавези да на територији општине Босилеград има у власништву или на други начин регулисано власништво (закуп и слично) бензинску станицу на којој се врши несметана продају горива које је предмет ове партије и то најмање радним даном у времену од 07 до 17 часова.

*Начин плаћања*

Наручилац ће плаћати гориво на следећи начин:

1. Авансном уплатом на рачун понуђача и добијања одговарајуће корпоративне картице /дебитна и слично/ путем које се врши плаћање приликом преузимања деривата нафте. Количина преузетих добара може бити највише до висине средстава на картици. Понуђач је у обавези да одмах након коришћења картице изда фискални рачун лицу које преузима нафтне деривате.

2.Уплатом на рачун понуђача након преузимања добара. Након преузимања добара понуђач доставља рачун за преузета добра /након 15 дневног преузимања/ у коме фактурише преузете количине по ценама које су важиле у тренутку преузимања добара. Плаћање се врши у складу са Законом о роковима измирења новчаних обавеза у комерцијалним трансакцијама („Сл.гл.РС“, број 119/2012).

*Услов авансне уплате*

Понуђач који захтева авансну уплату дужан је да наручиоцу изда корпоративну картицу и да најкасније у року од 10 (десет) дана рачунајући од дана потписивања уговора наручиоцу достави соло меницу за испуњење уговорних обавеза у висини од 10% од вредности његове понуде без пдв-а.