2) ТЕХНИЧКЕ КАРАКТЕРИСТИКЕ И ДРУГИ ЕЛЕМЕНТИ ИСПОРУКЕ ПРЕПАРАТА ЗА ПОДМАЗИВАЊЕ

Спецификација потребних количина препарата за подмазивање у партији 2 дата је у обрасцу структуре понуђене цене и у моделу уговора који су саставни делови ове јавне набавке.

*Опште напомене*

Предмет јавне набавке која код наручиоца је дата под редним бројем 0003 је набавка горива (евро-дизел и моторни бензин БМБ 95) и препарата за подмазивање за потребе наручиоца у 2023.године. Овај део техничких спецификација се односи на партију 2.

*Начин спровођења контроле квалитета препарата за подмазивање*

Препарати за подмазивање из партије 2 при сваком преузимању од стране наручиоца морају имати квалитет сходно одредбама Правилника о техничким и другим захтевима за мазива, индустријска уља и сродне производе ("Сл. лист СЦГ", бр. 62/2004 и 50/2005).

У случају сумње у квалитет препарата наручилац може тражити од понуђача да се ванредно, од стране овлашћене организације, изврши утврђивање квалитета.

*Место испоруке препарата за подмазивање*

Понуђач је у обавези да препарате за подмазивање испоручује сукцесивно у току целе године на адресу наручиоца а по требовању наручиоца. Требовање може бити достављено писаним путем (поштом или е-маилом) а и телефонским путем. Испорука препарата за подмазивање се врши о трошку понуђача у року најдужем од три дана од дана пријема требовања. Ако наручиоц има потребу за препаратом за подмазивање који није наведен у спецификацији а који се налази у производном/продајном програму понуђача, понуђач је дужан да исти испоручи и то на начин за препарате из спецификације и по цени на дан испоруке препарата.

Количине наведене у спецификацији су планиране у оријентационим количинама. Наручилац може захтевати испоруку већих количина од специфицираних а до количина дозвољених сходно важећем Закону о јавним набавкама.

*Начин плаћања*

Наручилац ће плаћати препарате за подмазивање уплатом на рачун понуђача након испоручених количина препарата. Након испоруке понуђач доставља рачун за преузета добра у коме фактурише преузете количине по ценама које су важиле у тренутку преузимања добара. Плаћање се врши у складу са Законом о роковима измирења новчаних обавеза у комерцијалним трансакцијама („Сл.гл.РС“, број 119/2012, 68/2015, 113/2017, 91/2019, 44/2021, 44/2021 - dr. zakon, 130/2021, 129/2021 - dr. zakon i 138/2022).